
Előterjesztés száma: 159/2025   								
ELŐTERJESZTÉS
a Képviselő-testület
2025. október hónap 30. napján tartandó rendes ülésére


	Előterjesztés tárgya:
	Döntés a Kisalag Sport Club támogatási kérelme tárgyában 

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Polonkai Andrea 
pályázati referens 
	

	Szakmai szempontból ellenőrizte:
	Szilágyi Éva Tímea
városgazdálkodási irodavezető 
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Dudás Melinda
jogtanácsos
	

	Tárgyalja:
	PVB

	Egyeztetve, tájékoztatva:
	Puskás Tibor elnök, Kisalag Sport Club

	Javasolt meghívott:
	Puskás Tibor elnök, Kisalag Sport Club

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a) igen 
b) nem



Tisztelt Képviselő-testület!

I. Előzmények:

2018. július 31-én Fót Város Önkormányzata Együttműködési megállapodást kötött a Magyar Kézilabda Szövetséggel (továbbiakban MKSZ) „Rekortánpálya fejlesztési program” keretében kültéri kézilabdapálya építésére. 

A 22 m széles és 42 m hosszú (összesen 924 m2 területű) kézilabda pálya a Németh Kálmán utca 43/C, 3778 hrsz. alatti ingatlanon, a futballpálya melletti területen épült meg az MKSZ kivitelezésében, a műszaki átadás-átvételi eljárás 2019. április 3-án lezárult. A vagyongyarapodás átruházására az Önkormányzat és az MKSZ 2019. július 15-én írta alá a Megállapodást.   

2018. augusztus 9-én a pálya és tartozékainak üzemeltetésére és karbantartására az Önkormányzat a Kisalag Sport Egyesülettel – a meglévő Együttműködési megállapodást kiegészítve – a pálya fenntartási idejére, a műszaki átadás-átvételtől számított 5 évre Együttműködési megállapodás kiegészítést kötöttek, mely az idő leteltével megszűnt. A kézilabda pálya üzemeltetésére és karbantartására az Önkormányzat jelenleg nem rendelkezik szerződéssel. 

II. A döntéshez szükséges információk, tájékoztatások:

2025. augusztus 4-én érkezett a Hivatalba Puskás Tibor, Kisalag Sport Club elnök Támogatási kérelme, melyben Fót Város Önkormányzatának támogatását, hozzájárulását kéri a rekortán kézilabda pálya műfüves labdarúgó pályává történő átépítéséhez. Évek óta a pályát többnyire csak futballra használják, arra viszont a borítás nem megfelelő, a műfüves pályán folyamatosan futball edzéseket tudnának tartani.   

2024. novemberben kelt árajánlat alapján a becsült kivitelezési költség:
· Alap műfüves rendszer zöld színű gumigranulátum feltöltéssel 
· bruttó összköltség: 15.090.954 Ft
· Alap műfüves rendszer rezgéscsillapító shockpad alépítménnyel
· bruttó összköltség: 18.810.885 Ft

A kivitelezési költség 70%-ának finanszírozását a Magyar Labdarúgó Szövetség biztosítaná TAO forrásból, amennyiben a tulajdonos Önkormányzat a fennmaradó 30% finanszírozását vállalja. 

A rekortán borítás felszedhető és egyenes beton alapra könnyen lerakható, bárhol felhasználható. A Garay János Általános Iskola kültéri sportpályája és a futókör rendkívül rossz állapotú, balesetveszélyes, felújításra szorul. A sportpálya körüli kerítés elhasználódott, szintén balesetveszélyes. A sportpálya mérete 27,5 m széles és 34 m hosszú (összesen 935 m2), átalakítható szabványos méretű kézilabda pályává. 
Időközben az Aktív Magyarország Iskolai Sportpálya-felújítási Programban az Önkormányzat támogatási kérelmet nyújtott be a pálya felújítására (rekortán borítás kialakítása, kerítés építésére, ivókút, padok telepítésére), amennyiben a fejlesztés nem kap támogatást, megoldás lehet a kisalagi rekortán borítást felszedni és áttenni az Iskola udvarára, valamint a jelenlegi pályát átalakítani kézilabda pályának.    

Jelen előterjesztésben kérem a Tisztelt Képviselő-testület hozzájárulását megadni a Kisalag Sport Club részére kisméretű műfüves labdarúgópálya létesítésére, a TAO pályázat MLSZ-hez történő benyújtására. Emellett szükséges az Együttműködési megállapodás helyett egy – az Önkormányzat és a Használó jogait és kötelezettségeit, a sportcélú ingatlanok használatát és üzemeltetését pontosan tartalmazó - Használati megállapodás megkötése.   


[bookmark: _Hlk20984187]A fentiek alapján a következő határozati javaslatot terjesztem a Tisztelt Képviselő-testület elé.

III. Határozati javaslat:
…/2025. (X.30.) KT-határozat

1./ Fót Város Önkormányzat Képviselő-testülete hozzájárul, hogy a Kisalag Sport Club a Fót 3778
hrsz. alatt található Fót Város Önkormányzata tulajdonát képező ingatlanon, a rekortán borítású kézilabda pálya helyén kisméretű műfüves labdarúgó pálya létesítésére kérelmet nyújtson be a Magyar Labdarúgó Szövetség TAO pályázatok programban.   

2./ Fót Város Önkormányzat Képviselő-testülete felkéri a Polgármestert az 1./ pontban megjelölt tulajdonosi hozzájárulás aláírására. 

3./ Fót Város Önkormányzat Képviselő-testülete felkéri a Polgármestert, hogy a Kisalag Sport Clubbal fennálló, 2000. június 29-én kelt Együttműködési megállapodás helyett a Használati megállapodást készítse el és írja alá.    

4./ 	Fót Város Önkormányzat Képviselő-testülete felkéri a Polgármestert, hogy az 1/ pontban foglalt pályázatban a kivitelezési költség 30%-os önrészének fedezetére 7.000.000,- Ft önerőt az Önkormányzat 2026. évi költségvetésébe tervezzen be.   
 
Felelős: polgármester

Határidő: 1./ pont: azonnal; 2./ pont: 2025. november 5.; 3/ pont: 2025. december 15.; 4./ pont: 2026. évi költségvetés tervezésekor 

Jogszabályi hivatkozás:
· Fót Város Önkormányzat Képviselő-testületének 12/2025. (V.30.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról
· Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól 

Az előterjesztés melléklete:
1. sz. melléklet: Támogatási kérelem

